Han var lærerutdannet, og bodde det meste av sit liv i Hernes i Elverum. Gjennom ekteskapet med sambygdingen Anne (født Haugen) ble han svoger med barnebokforfatteren Ole Haugen-Flermoe og avisredaktøren Olav Hougen. Han var nært knyttet til heimbygda Trysil, og skrev fra innsiden av dette miljøet. Sammen med Sven Moren, Halldis Moren Vesaas og Einar Skjæraasen representerte han en litterær gullalder i skibygda. Den posthume erindringsboka er et viktig kulturhistorisk kildeverk til liv og skikk i siste del av 1800-tallet.